Rođen je 1963. godine u Zenici. Studirao je filozofiju i sociologiju na Filozofskom fakultetu Univerziteta u Sarajevu. Tokom svoje profesionalne karijere radio je za više novinskih redakcija. Od 1986. do 1990. godine bio je dopisnik za „Večernje novosti“ (tada najtiražniji dnevni list u Jugoslaviji), u periodu 1990. — 1992. godina bio je reporter za sarajevski nedeljnik „Muslimanski glas“; U periodu 1992. — 1998. godina je bio politički analitičar za sarajevski nedeljnik „Ljiljan“, a u ovo ratno vreme (1992. — 1995) je u istom poslu bio zaposlen pri glavnom odboru Stranke demokratske akcije. Od 1998. godine postaje istraživački novinar za magazin „BH Dani“, gde će ostati do 2010. godine. Dve godine kasnije postaće i zamenik glavnog urednika ovog nedeljnika. Od 2011. godine radio je kao zamenik glavnog urednika novina „Oslobođenje“, gde je pisao i kolumne. Poslednjih godina je radio kao urednik OBN televizije.